CELEX: C2007/283/82
Language: lv
Date: 2007-11-24 00:00:00
Title: Lieta F-97/07: Prasība, kas celta 2007. gada 24. septembrī — De Fays /Komisija

24.11.2007   
            
            
               LV
            
            
               Eiropas Savienības Oficiālais Vēstnesis
            
            
               C 283/45
            
         Prasība, kas celta 2007. gada 24. septembrī — De Fays/Komisija
   (Lieta F-97/07)
   (2007/C 283/82)
   Tiesvedības valoda — franču
   Lietas dalībnieki
   
      Prasītāja: Chantal De Fays, Brisele (Beļģija) (pārstāvji — P.-P. Gehuchten un Ph. Reyniers, avocats)
   
      Atbildētāja: Eiropas Kopienu Komisija
   Prasītājas prasījumi:
   
               —
            
            
               atcelt iecēlējinstitūcijas 2007. gada 21. jūnija lēmumu un — tiktāl, ciktāl nepieciešams — tās 2006. gada 21. novembra lēmumu;
            
         
               —
            
            
               piespriest Komisijai veikt apturēto darba samaksu, ieskaitot likumiskos procentus;
            
         
               —
            
            
               piespriest Komisijai atlīdzināt visus tiesāšanās izdevumus.
            
         Pamati un galvenie argumenti
   Prasītāja, Komisijas ierēdne, kurai slimības dēļ ir obligāti jāatturas no darba pienākumu veikšanas, apstrīd iecēlējinstitūcijas lēmumus, saskaņā ar kuriem tās neierašanās darbā, sākot no 2006. gada 19. oktobra, nav bijusi likumīga, un tādējādi esot piemērojams Eiropas Kopienu Civildienesta noteikumu 60. pants (noteikumi).
   Prasītāja vispirms uzsver, ka saskaņā ar noteikumu 59. pantu uzsāktā strīdus procedūra ir norisinājusies, pārkāpjot tiesības uz aizstāvību un pušu sacīkstes principu. Turklāt strīdus procedūrā izvēlētā ārsta atzinums nav pareizi pamatots un tajā ir pieļauta acīmredzama kļūda novērtējumā.
   Prasītāja arī uzskata, ka lēmums, saskaņā ar kuru viņai ir jāatrodas darba vietā, saskaņā ar aktuālajiem zinātniskajiem datiem ir pretrunā ar piesardzības principu.